ระเบียบสำนักงานคณะกรรมการอาหารและยาว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงานพ.ศ. ๒๕๔๘[๑] โดยที่เป็นการสมควรปรับปรุงระเบียบสำนักงานคณะกรรมการอาหารและยาว่าด้วย หลักเกณฑ์ วิธีการ และเงื่อนไขการจ่ายเงินสินบนเงินรางวัลและค่าใช้จ่ายในการดำเนินงาน พ.ศ. ๒๕๔๗ ให้เหมาะสมและเป็นธรรมยิ่งขึ้นเลขาธิการคณะกรรมการอาหารและยาจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบสำนักงานคณะกรรมการอาหารและยา ว่าด้วยหลักเกณฑ์วิธีการ และเงื่อนไขการจ่ายเงินสินบนเงินรางวัลและค่าใช้จ่ายในการดำเนินงาน พ.ศ. ๒๕๔๘ข้อ๒ระเบียบนี้ให้ใช้บังคับตั้งแต่วันที่ ๒๖ ธันวาคม ๒๕๔๘ เป็นต้นไปข้อ๓ ให้ยกเลิกระเบียบสำนักงานคณะกรรมการอาหารและยาว่าด้วย หลักเกณฑ์ วิธีการ และเงื่อนไขการจ่ายเงินสินบนเงินรางวัลและค่าใช้จ่ายในการดำเนินงาน พ.ศ. ๒๕๔๗ ลงวันที่ ๓ กันยายน ๒๕๔๗ข้อ๔ ในระเบียบนี้ค่าปรับ หมายความว่าค่าปรับที่ส่วนราชการซึ่งมีอำนาจหน้าที่ตามกฎหมายได้รับจากการกระทำผิดกฎหมายที่อยู่ในความรับผิดชอบของสำนักงานคณะกรรมการอาหารและยาแต่ไม่รวมถึงค่าปรับ หรือเบี้ยปรับที่ได้รับตามกฎหมายเกี่ยวกับภาษีอากรและค่าปรับหรือเบี้ยปรับที่ได้รับตามนิติกรรมสัญญาเงินสินบน หมายความว่าเงินที่ทางราชการจ่ายให้แก่ผู้แจ้งความนำจับเงินรางวัล หมายความว่าเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายความว่า บุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำผิดได้ แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นเจ้าหน้าที่ผู้จับ หมายความว่า พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิดและให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งค่าปรับข้อ๕ จำนวนเงินสินบน เงินรางวัลและค่าใช้จ่ายในการดำเนินงานตามระเบียบนี้ให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนส่งคลังพ.ศ. ๒๕๔๖ และประกาศกระทรวงการคลัง เรื่องกำหนดประเภทและอัตราการหักเงินค่าปรับก่อนนำส่งคลังหรือเมื่อกระทรวงการคลังมีการแก้ไขเปลี่ยนแปลงข้อ๖ การจ่ายเงินสินบน เงินรางวัลและค่าใช้จ่ายในการดำเนินงานให้ปฏิบัติตามระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ หรือเมื่อกระทรวงการคลังมีการแก้ไขเปลี่ยนแปลงหากระเบียบกระทรวงการคลังมิได้กำหนดให้ถือปฏิบัติตามข้อความในหมวด ๔ ของระเบียบนี้หมวดที่ ๑เงินสินบน ข้อ๗ ผู้มีอำนาจรับแจ้งความนำจับ หมายความถึง(๑) เลขาธิการคณะกรรมการอาหารและยา รองเลขาธิการคณะกรรมการอาหารและยาหรือผู้ที่ได้รับมอบหมายให้มีอำนาจรับแจ้งความนำจับสำหรับกรณีความผิดที่เกิดขึ้นอ้าง หรือเชื่อว่าได้เกิดขึ้นในทุกท้องที่ทั่วราชอาณาจักร(๒) นิติกร กลุ่มกฎหมายอาหารและยา ตั้งแต่ระดับ ๔ ขึ้นไปมีอำนาจรับแจ้งความนำจับสำหรับกรณีความผิดที่เกิดขึ้นอ้างหรือเชื่อว่าได้เกิดขึ้นในเขตกรุงเทพมหานคร(๓) ผู้ว่าราชการจังหวัด นายแพทย์สาธารณสุขจังหวัดมีอำนาจรับแจ้งความนำจับเฉพาะความผิดที่เกิดขึ้นอ้างหรือเชื่อว่าได้เกิดขึ้นในเขตท้องที่จังหวัดที่รับผิดชอบข้อ๘การจ่ายเงินสินบนแก่ผู้แจ้งความนำจับจะจ่ายให้แก่ผู้แจ้งความนำจับในคดีความผิดที่เจ้าหน้าที่ทำการจับกุมผู้กระทำความผิดมาลงโทษได้เป็นผลสำเร็จเนื่องจากการแจ้งความนำจับในคดีเงินสินบนนี้จะจ่ายได้ต่อเมื่อกระทำการไปแล้วตามเงื่อนไขต่อไปนี้(๑) การตรวจสอบหรือจับกุมเป็นผลสำเร็จ เนื่องจากการแจ้งความนำจับ และ(๒) ผู้มีอำนาจเปรียบเทียบปรับหรือพนักงานสอบสวนได้ทำการเปรียบเทียบปรับหรือปรับผู้ต้องหาหรือศาลได้มีคำพิพากษาลงโทษปรับจำเลย โดยคดีนั้นถึงที่สุดแล้ว และ(๓) ได้มีการชำระค่าปรับแล้วข้อ๙การแจ้งความนำจับและการรับแจ้งความนำจับต้องทำเป็นลายลักษณ์อักษรเพื่อยื่นต่อผู้มีอำนาจรับแจ้งความนำจับ ตามแบบ น.จ. ๑ท้ายระเบียบนี้ในกรณีที่ผู้แจ้งความนำจับไม่อาจแจ้งต่อผู้มีอำนาจรับแจ้งความนำจับตามวรรคแรกได้ทันทีเนื่องจากเกรงว่าผู้กระทำความผิดจะหลบหนีหรือพยานหลักฐานในการกระทำความผิดจะสูญหายถูกยักย้ายหรือทำลายให้ผู้แจ้งความนำจับแจ้งข้อเท็จจริงให้ผู้มีอำนาจรับแจ้งความนำจับทราบทางโทรศัพท์หรือวิธีการอื่นและเมื่อมีการจับกุมผู้กระทำความผิดแล้วให้ผู้แจ้งความนำจับนำพยานหลักฐานมาแสดงต่อผู้มีอำนาจรับแจ้งความนำจับว่าได้มีการแจ้งความนำจับและให้ผู้มีอำนาจรับแจ้งความนำจับจัดทำเป็นลายลักษณ์อักษรตามแบบน.จ. ๑ ท้ายระเบียบนี้ข้อ๑๐เมื่อได้รับการแจ้งความนำจับแล้วไม่ว่ากรณีใด ๆให้ผู้มีอำนาจรับแจ้งความนำจับออกเอกสารหลักฐานบันทึกการแจ้ง และรับแจ้งความจับตามแบบ น.จ. ๑ ให้แก่ผู้แจ้งความนำจับด้วยข้อ๑๑ ในกรณีความผิดที่แจ้งความนำจับเป็นกรณีที่ต้องร้องทุกข์กล่าวโทษให้ระบุในหนังสือร้องทุกข์กล่าวโทษด้วยว่าเป็นคดีที่มีสินบนนำจับและให้ขอทราบผลคดีโดยเร็วข้อ๑๒ เมื่อมีการจ่ายเงินสินบนแล้วให้ผู้มีอำนาจเปรียบเทียบคดีรายงานการจ่ายเงินสินบนต่อเลขาธิการคณะกรรมการอาหารและยาภายในวันที่ ๑๕ ของเดือนถัดไป ตามแบบ น.จ. ๒ ท้ายระเบียบ ดังต่อไปนี้(๑) รองเลขาธิการคณะกรรมการอาหารและยา หรือนิติกรกลุ่มกฎหมายอาหารและยาเป็นผู้เปรียบเทียบปรับให้นิติกรกลุ่มกฎหมายอาหารและยาจัดทำรายงานเสนอเลขาธิการคณะกรรมการอาหารและยา(๒) ผู้ว่าราชการจังหวัด หรือผู้ว่าราชการกรุงเทพมหานครเป็นผู้เปรียบเทียบปรับให้ผู้ว่าราชการจังหวัดหรือผู้ว่าราชการกรุงเทพมหานครจัดทำรายงานเสนอต่อเลขาธิการคณะกรรมการอาหารและยา(๓)นายแพทย์สาธารณสุขจังหวัดที่ได้รับมอบหมายจากผู้ว่าราชการจังหวัดเป็นผู้เปรียบเทียบปรับให้นายแพทย์สาธารณสุขจังหวัดจัดทำรายงานเสนอผู้ว่าราชการจังหวัดและเสนอต่อเลขาธิการคณะกรรมการอาหารและยาด้วยข้อ๑๓รายละเอียดเกี่ยวกับการจ่ายเงินสินบนให้เป็นไปตามหมวด ๔ ว่าด้วยการจ่ายเงินหมวดที่ ๒เงินรางวัล ข้อ๑๔ ผู้มีสิทธิได้รับเงินรางวัลมี ดังต่อไปนี้(๑) ผู้สั่งการ หมายถึง เลขาธิการคณะกรรมการอาหารและยาทุกคดีรองเลขาธิการคณะกรรมการอาหารและยาเฉพาะคดีที่มีอำนาจหน้าที่ในการสั่งการตามกองผลิตภัณฑ์ที่รับผิดชอบหัวหน้ากลุ่มกฎหมายอาหารและยาทุกคดีที่มีการเปรียบเทียบปรับ ผู้อำนวยการสำนักผู้อำนวยการกอง ผู้อำนวยการกลุ่มควบคุมเครื่องสำอางผู้อำนวยการกลุ่มควบคุมวัตถุอันตราย และหัวหน้ากลุ่มตรวจสอบติดตามด้านผลิตภัณฑ์สุขภาพ เฉพาะคดีที่มีอำนาจหน้าที่ในการสั่งการให้ได้มาซึ่งเงินค่าปรับตามสายงานที่รับผิดชอบ(๒) เจ้าหน้าที่ผู้ตรวจสอบ จับกุม ร่วมวางแผนร่วมดำเนินการก่อนการจับกุมหรือผู้ประมวลหลักฐานรวมทั้งเจ้าหน้าที่ซึ่งทำหน้าที่หัวหน้ากำกับการดำเนินการดังกล่าวข้างต้นด้วย(๓) เจ้าหน้าที่ผู้ดำเนินการเปรียบเทียบปรับ(๔) หน่วยงานของเจ้าหน้าที่ผู้ทำหน้าที่ช่วยเหลือซึ่งไม่ได้ทำการตรวจสอบหรือจับกุมโดยตรงซึ่งแบ่งออกเป็น ๒ กลุ่มตามระดับความเกี่ยวข้องในการดำเนินงานตามอำนาจหน้าที่อันได้มาซึ่งเงินค่าปรับดังนี้(๔.๑) กลุ่มที่ ๑ ได้แก่ กองควบคุมอาหาร กองควบคุมยากองงานด่านอาหารและยากองควบคุมเครื่องมือแพทย์ กองควบคุมวัตถุเสพติดกองพัฒนาศักยภาพผู้บริโภค กลุ่มตรวจสอบ ติดตามด้านผลิตภัณฑ์สุขภาพกลุ่มควบคุมเครื่องสำอางกลุ่มควบคุมวัตถุอันตรายและกลุ่มกฎหมายอาหารและยาโดยให้เฉลี่ยเงินรางวัลเท่า ๆกันทุกหน่วยงาน(๔.๒) กลุ่มที่ ๒ ได้แก่ กองแผนงานและวิชาการกองส่งเสริมงานคุ้มครองผู้บริโภคด้านผลิตภัณฑ์สุขภาพในส่วนภูมิภาคและท้องถิ่นศูนย์ประสานงานพัฒนาคุณภาพผลิตภัณฑ์สุขภาพชุมชนศูนย์เทคโนโลยีสารสนเทศกลุ่มพัฒนาระบบบริหาร กลุ่มผลิตภัณฑ์ทางเลือกเพื่อสุขภาพ กลุ่มตรวจสอบภายในกลุ่มพัฒนาความปลอดภัยด้านสารเคมีและสำนักงานเลขานุการกรมโดยให้เฉลี่ยเงินรางวัลเท่า ๆ กันทุกหน่วยงานข้อ๑๕ทุกเดือนให้นำเงินรางวัลที่ได้ในแต่ละกรณีที่มีการปรับมารวมกันทั้งหมดแล้วนำมาแบ่งจ่ายให้กับผู้มีสิทธิได้รับเงินรางวัลตามข้อ๑๔ ตามจำนวนครั้งของผู้มีสิทธิได้รับเงินรางวัลแต่ละรายที่ได้มีส่วนร่วมในการดำเนินการเงินรางวัลให้คิดเต็มจำนวนแล้วนำไปจ่ายในอัตราดังต่อไปนี้(๑) จำนวนสองในสามให้นำไปจ่ายให้แก่ผู้มีสิทธิได้รับเงินตามข้อ ๑๔ (๑) (๒)(๓) ตามส่วนแบ่งจ่ายของแต่ละครั้ง ดังนี้(ก) ผู้มีสิทธิได้รับเงินรางวัลตามข้อ ๑๔ (๑) เลขาธิการคณะกรรมการอาหารและยาและหัวหน้ากลุ่มกฎหมายอาหารและยาจ่ายให้คนละ๐.๓ ส่วน ผู้มีสิทธิได้รับเงินรางวัลตามข้อ ๑๔ (๑) อื่นจ่ายให้คนละ ๐.๕ ส่วน(ข) ผู้มีสิทธิได้รับเงินรางวัลตามข้อ ๑๔ (๒)ซึ่งเป็นผู้ออกไปดำเนินการตรวจสอบสถานที่ที่กระทำความผิดจ่ายให้คนละ ๒ ส่วนผู้มีสิทธิได้รับเงินรางวัลตามข้อ ๑๔ (๒) อื่นจ่ายให้คนละ ๑ ส่วน(ค) ผู้มีสิทธิได้รับเงินรางวัลตามข้อ ๑๔ (๓) จ่ายให้คนละ ๑ ส่วน(๒) จำนวนหนึ่งในสามส่วนให้นำไปจ่ายแก่ผู้มีสิทธิได้รับเงินรางวัลตามข้อ ๑๔(๔) โดยให้แบ่งเงินรางวัลเป็นสี่ส่วน ให้กลุ่มที่ ๑ สามส่วน และกลุ่มที่ ๒หนึ่งส่วนผู้ที่ได้รับเงินรางวัลตาม(๑) แล้วไม่มีสิทธิได้รับเงินรางวัลตาม (๒) ซ้ำอีกข้อ๑๖ในกรณีที่มีการปรับโดยหน่วยงานอื่น ให้แบ่งเงินรางวัล ดังต่อไปนี้(๑) เงินรางวัลตามข้อ ๑๕ (๑) ให้แบ่งตามหลักเกณฑ์ ที่กำหนดไว้ในข้อ ๑๕ (๑)(ก) (ข) และ (ค) ข้างต้น(๒) เงินรางวัลตามข้อ ๑๕ (๒)ให้หน่วยงานของเจ้าหน้าที่ผู้ทำหน้าที่ช่วยเหลือซึ่งไม่ได้ทำการตรวจสอบหรือจับกุมโดยตรงตามข้อ๑๔ (๔) ได้รับส่วนแบ่ง ๒ ส่วนหน่วยงานอื่นที่ดำเนินการปรับและได้มาซึ่งเงินค่าปรับ ให้ได้รับส่วนแบ่ง ๑ ส่วนข้อ๑๗ ในกรณีเงินค่าปรับที่ได้รับชำระตามคำพิพากษาของศาลให้ถือปฏิบัติตามระเบียบสำนักงานคณะกรรมการอาหารและยาว่าด้วย หลักเกณฑ์ วิธีการและเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน พ.ศ. ๒๕๔๘ฉบับนี้ข้อ๑๘รายละเอียดของการจ่ายเงินรางวัลให้เป็นไปตามหมวด ๔ ว่าด้วยการจ่ายเงินหมวดที่ ๓ค่าใช้จ่ายในการดำเนินงาน ข้อ๑๙ ค่าใช้จ่ายในการดำเนินงานให้นำไปจ่ายในกรณี ดังต่อไปนี้(๑) ใช้เป็นค่าเบี้ยเลี้ยงในการออกตรวจสอบจับกุมของเจ้าหน้าที่และพนักงานขับรถเฉพาะกรณีที่ตรวจสอบพบการกระทำความผิดและได้มีการชำระค่าปรับแล้วในอัตรา ๒๐๐บาทต่อคนต่อวัน และในวันหยุดราชการในอัตรา ๔๐๐ บาทต่อคนต่อวัน(๒) ใช้เป็นค่าใช้จ่ายในการจัดซื้ออุปกรณ์ที่จำเป็นในการตรวจสอบของเจ้าหน้าที่เช่น กล้องถ่ายรูปเครื่องบันทึกเทป เป็นต้นรวมทั้งค่าใช้จ่ายอื่นที่จำเป็นโดยต้องแนบเอกสารการจัดซื้อจัดจ้างยื่นประกอบการเบิกจ่ายด้วย(๓) ใช้เป็นค่าเบี้ยประชุมคณะกรรมการพิจารณาทางคดี และคณะกรรมการพิจารณาอุทธรณ์ทางคดีในอัตราคนละ๓๐๐ บาทต่อครั้ง(๔)ใช้เป็นเงินตอบแทนให้แก่นิติกรผู้ดำเนินการทางคดีเฉพาะคดีที่สำนักงานคณะกรรมการอาหารและยาไม่มีอำนาจเปรียบเทียบปรับได้และนิติกรผู้นั้นได้เป็นผู้ดำเนินการตั้งแต่นำคดีเข้าพิจารณาในคณะกรรมการพิจารณาคดีจนคดีถึงที่สุดในชั้นของสำนักงานคณะกรรมการอาหารและยาโดยที่คดีดังกล่าวจะต้องไม่ขาดอายุความ ในอัตราคดีละ ๒๐๐ บาท(๕) ที่เหลือให้ไปใช้เป็นค่าบริหารจัดการของเจ้าหน้าที่สนับสนุนอื่น ๆข้อ๒๐ ในการเบิกจ่ายค่าใช้จ่ายในการดำเนินงาน ให้สามารถเบิกจ่ายล่วงหน้าได้โดยทำสัญญาการยืมเงินตามระเบียบกระทรวงการคลังหมวดที่ ๔การจ่ายเงิน ข้อ๒๑ เมื่อมีการปรับเสร็จสิ้นแล้ว ให้เจ้าหน้าที่ผู้ทำการเปรียบเทียบปรับหรือเจ้าหน้าที่ผู้ทำหนังสือร้องทุกข์ต่อพนักงานสอบสวนแจ้งผลการดำเนินคดีให้ผู้แจ้งความนำจับทราบ พร้อมขออนุมัติการจ่ายเงินสินบนต่อเลขาธิการคณะกรรมการอาหารและยาหรือผู้ที่เลขาธิการคณะกรรมการอาหารและยามอบหมายข้อ๒๒ การขอรับเงินสินบนและการรับเงินสินบนให้ผู้มีสิทธิรับเงินหรือทายาทยื่นความจำนงเพื่อขอรับเงินพร้อมหลักฐานบันทึกการแจ้งและรับแจ้งความนำจับ ต่อผู้มีอำนาจรับแจ้งความนำจับภายหลังคดีถึงที่สุดแล้วข้อ๒๓ การจ่ายเงินสินบน ให้จ่ายแก่ผู้แจ้งความนำจับภายใน ๕ วันทำการนับแต่วันได้รับเงินค่าปรับ หากมีผู้ได้รับเงินสินบนหลายคนให้เฉลี่ยจ่ายเท่ากันทุกคนข้อ๒๔ การจ่ายเงินรางวัลให้จ่ายดังนี้(๑) ในส่วนของสำนักงานคณะกรรมการอาหารและยาให้หน่วยงานที่ตรวจสอบพบการกระทำผิดจัดทำบัญชีรายชื่อผู้มีสิทธิได้รับเงินรางวัลตามที่ปรากฏจากพยานหลักฐานของคดี เช่น บันทึกการตรวจสถานที่หรือบันทึกการเก็บตัวอย่าง หรือบันทึกคำให้การ หรือบัญชีรายละเอียดสิ่งของที่ค้นยึดหรืออายัดเป็นต้น ผู้สั่งการให้ตรวจสอบ จับกุมหรือผู้ร่วมตรวจสอบความผิดเบื้องต้น ตามแบบ ร.ว. ๑ท้ายระเบียบนี้พร้อมกับบันทึกข้อความที่เสนอให้กลุ่มกฎหมายอาหารและยาพิจารณาดำเนินการเกี่ยวกับคดีให้นิติกรเพิ่มเติมชื่อผู้มีสิทธิได้รับเงินรางวัลในส่วนของกลุ่มกฎหมายอาหารและยาแล้วแจ้งให้ฝ่ายการคลังทราบพร้อมใบสั่งชำระค่าเปรียบเทียบปรับ โดยให้ฝ่ายการคลังกรอกรายละเอียดเลขที่ใบเสร็จวันที่รับเงินลงในแบบ ร.ว. ๑และรวบรวมเป็นพยานหลักฐานการจ่ายเงินรางวัลต่อไปให้ฝ่ายการคลังจ่ายเงินรางวัลตามบัญชีที่กลุ่มกฎหมายอาหารและยาได้แจ้งรายชื่อโดยให้จ่ายตามจำนวนครั้งที่เจ้าหน้าที่แต่ละรายได้ร่วมดำเนินการให้ฝ่ายการคลังตัดยอดบัญชีการรับเงินค่าปรับทุกวันที่๒๕ ของเดือน ส่วนวันที่เหลือให้ตั้งเรื่องเบิกจ่ายในเดือนถัดไปโดยให้จัดทำสรุปรายเดือน ตามแบบ ร.ว. ๒ท้ายระเบียบนี้และจ่ายเงินรางวัลในวันทำการสุดท้ายของเดือนแก่ผู้มีสิทธิได้รับเงินรางวัลตามที่กำหนดในข้อ ๑๔ ข้อ ๑๕ หรือข้อ ๑๖แล้วแต่กรณี ตามแบบ ร.ว. ๓ และแบบ ร.ว. ๔ท้ายระเบียบนี้(๒) กรณีที่มีส่วนราชการอื่นร่วมดำเนินการ ให้แบ่งเงินรางวัลเท่า ๆ กันตามจำนวนหน่วยงานที่ร่วมดำเนินการ โดยจ่ายเงินรางวัลให้แก่บุคคลใดบุคคลหนึ่งซึ่งเป็นผู้แทนของหน่วยงานนั้น ๆข้อ๒๕ เงินรางวัลที่จ่ายให้แก่ผู้มีสิทธิได้รับเงินรางวัลตามข้อ ๑๕ (๒)ให้หัวหน้ากลุ่มกฎหมายอาหารและยา ผู้อำนวยการสำนัก ผู้อำนวยการกองผู้อำนวยการกลุ่มควบคุมเครื่องสำอาง ผู้อำนวยการกลุ่มควบคุมวัตถุอันตรายหัวหน้ากลุ่มตรวจสอบ ติดตามด้านผลิตภัณฑ์สุขภาพเป็นผู้รับเงินรางวัลแทนโดยให้ไปดำเนินการจ่ายให้แก่เจ้าหน้าที่ในหน่วยงานที่ได้ทำหน้าที่ช่วยเหลือซึ่งไม่ได้ทำการตรวจสอบโดยตรงตามที่เห็นสมควรโดยความเห็นชอบของมติที่ประชุม เจ้าหน้าที่ภายในสำนัก กอง หรือกลุ่มข้อ๒๖ ให้จ่ายเงินรางวัลแก่ผู้มีสิทธิได้รับเงินรางวัลตามข้อ ๑๕ตามบัญชีรายชื่อหรือหน่วยงานที่ดำเนินการทุกสิ้นเดือนให้ฝ่ายการคลังมีสิทธิหักเงินรางวัลจากผู้รับเงินทุกราย รายละ ๕๐บาทต่อเดือนโดยให้หัวหน้าฝ่ายการคลังเป็นผู้รับเงินจำนวนนี้ทุกสิ้นเดือนเพื่อจัดสรรให้ผู้มีส่วนดำเนินการของฝ่ายการคลังในการจ่ายเงินรางวัลทั้งนี้ไม่ให้ฝ่ายการคลังหักเงินรางวัลตามวรรคแรกจากผู้รับเงินในกรณีที่ผู้รับเงินได้รับเงินรางวัลในฐานะที่เป็นหน่วยงานมิใช่ในฐานะส่วนตัวข้อ๒๗ ให้จัดตั้งกองทุนชื่อว่า บัญชีเงินฝากกองทุนค่าใช้จ่ายในการดำเนินงานของสำนักงานคณะกรรมการอาหารและยาและให้ฝ่ายการคลังนำเงินที่หักไว้จากเงินค่าปรับสำหรับส่วนของค่าใช้จ่ายในการดำเนินงานเข้าบัญชีเงินฝากดังกล่าวข้อ๒๘ ในกรณีที่เงินกองทุนไม่เพียงพอให้เลขาธิการคณะกรรมการอาหารและยาประกาศลดค่าใช้จ่ายเงินกองทุนได้โดยไม่จำเป็นต้องจ่ายเต็มตามจำนวนที่กำหนดข้อ๒๙ ให้เลขานุการกรมเป็นผู้มีอำนาจในการอนุมัติเบิกจ่ายเงินกองทุนนี้สำหรับวิธีการเบิกจ่ายนี้ให้ปฏิบัติตามที่ระเบียบกระทรวงการคลังกำหนดข้อ๓๐ กรณีมีข้อโต้แย้งเกี่ยวกับการปฏิบัติตามระเบียบนี้ให้เลขาธิการคณะกรรมการอาหารและยาเป็นผู้มีอำนาจชี้ขาดคำชี้ขาดของเลขาธิการคณะกรรมการอาหารและยาให้เป็นที่สุดข้อ๓๑ หน่วยงานอื่น ๆ อาจปฏิบัติตามระเบียบนี้ได้โดยไม่ต้องขอความเห็นชอบจากเลขาธิการคณะกรรมการอาหารและยาแต่ต้องได้รับความเห็นชอบจากหัวหน้าส่วนราชการของตนก่อนประกาศณ วันที่ ๒๐ ธันวาคม พ.ศ. ๒๕๔๘ภักดี โพธิศิริเลขาธิการคณะกรรมการอาหารและยา[เอกสารแนบท้าย]๑.แบบ น.จ. ๑ บันทึกการแจ้งและรับแจ้งความนำจับ๒.แบบ น.จ. ๒ รายงานการจ่ายเงินสินบนนำจับ๓.แบบ ร.ว. ๑ บัญชีรายชื่อผู้มีสิทธิได้รับเงินรางวัล๔.แบบ ร.ว. ๒ สรุปเงินสินบน เงินรางวัล และเงินกองทุนค่าใช้จ่ายในการดำเนินงาน๕.แบบ ร.ว. ๒ สรุปเงินสินบน เงินรางวัล และเงินกองทุนค่าใช้จ่ายในการดำเนินงาน๖.แบบ ร.ว. ๓ บัญชีการจ่ายเงินรางวัล ตามข้อ ๑๕ (๑)๗.แบบ ร.ว. ๔ บัญชีการจ่ายเงินรางวัล ตามข้อ ๑๕ (๒)(ดูข้อมูลจากภาพกฎหมาย)ก้องเกียรติ/ผู้จัดทำ๑๘ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๓/ตอนพิเศษ ๒๔ ง/หน้า ๓๒/๑๕ กุมภาพันธ์ ๒๕๔๙